Document ID: 31995R3053

Title and Content:
ΚΑΝΟΝΙΣΜΟΥ (EK) αριθ. 3053/95 ΤΗΣ ΕΠΙΤΡΟΠΗΣ της 20ής Δεκεμβρίου 1995 για την τροποποίηση των παραρτημάτων I, II, III, V, VI, VII, VIII, IX, και XI του κανονισμού (EOK) αριθ. 3030/93 του Συμβουλίου περί κοινών κανόνων εισαγωγής, ορισμένων κλωστοϋφαντουργικών προϊόντων καταγωγής τρίτων χωρών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (EOK) αριθ. 3030/93 του Συμβουλίου της 12ης Οκτωβρίου 1993 περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (EK) αριθ. 1616/95 (2), και ιδίως το άρθρο 17, Εκτιμώντας: ότι εισήχθησαν τροποποιήσεις στη συνδυασμένη ονοματολογία, οι οποίες πρόκειται να εφαρμοσθούν από 1ης Ιανουαρίου 1995 7 ότι η Κοινότητα έχει συνάψει πρωτόκολλο για το εμπόριο κλωστοϋφαντουργικών προϊόντων και ειδών ένδυσης με την Εσθονία 7 ότι η Κοινότητα έχει συνάψει συμφωνία με τη Λαϊκή Δημοκρατία της Κίνας για το εμπόριο ορισμένων κλωστοϋφαντουργικών προϊόντων που δεν καλύπτονται από την ισχύουσα διμερή συμφωνία για το εμπόριο κλωστοϋφαντουργικών προϊόντων και ειδών ένδυσης που έχει συναφθεί με τη Λαϊκή Δημοκρατία της Κίνας (3) 7 ότι, μετά την έναρξη ισχύος της συνθήκης για την Ευρωπαϊκή Ένωση η ονομασία Ευρωπαϊκή Κοινότητα αντικατέστησε την ονομασία Ευρωπαϊκή Οικονομική Κοινότητα 7 ότι με τον κανονισμό (EK) αριθ. 1167/94 της Επιτροπής (4) επεβλήθησαν νέα ποσοτικά όρια επί των εισαγωγών κλωστοϋφαντουργικών προϊόντων που εμπίπτουν στις κατηγορίες 28, 68 και 97, καταγωγής Λαϊκής Δημοκρατίας της Κίνας 7ότι με τον κανονισμό (EOK) αριθ. 810/95 της Επιτροπής (5) επεβλήθησαν νέα ποσοτικά όρια επί των εισαγωγών κλωστοϋφαντουργικών προϊόντων που εμπίπτουν στις κατηγορίες 14, 17 και 29, καταγωγής Λαϊκής Δημοκρατίας της Κίνας 7 ότι επεβλήθησαν νέα ποσοτικά όρια επί των εισαγωγών κλωστοϋφαντουργικών προϊόντων που εμπίπτουν στις κατηγορίες 23 και 33 και που κατάγονται από τη Δημοκρατία της Ινδονησίας με τον κανονισμό (EK) αριθ. 507/95 της Επιτροπής (6) (κατηγορία 23) και τον κανονισμό (EK) αριθ. 1629/94 της Επιτροπής (7) (κατηγορία 33) 7 ότι με τον κανονισμό (EK) αριθ. 405/95 της Επιτροπής (8) επεβλήθη νέο ποσοτικό όριο επί των εισαγωγών κλωστοϋφαντουργικών προϊόντων που εμπίπτουν στην κατηγορία 28 και κατάγονται από την Ισλαμική Δημοκρατία του Πακιστάν 7 ότι με τον κανονισμό (EK) αριθ. 507/95 της Επιτροπής (9) επεβλήθησαν νέα ποσοτικά όρια επί των εισαγωγών κλωστοϋφαντουργικών προϊόντων που εμπίπτουν στις κατηγορίες 23 και 24 και κατάγονται από τη Δημοκρατία της Ινδίας 7 ότι με τον κανονισμό (EK) αριθ. 1143/95 της Επιτροπής (10) έχουν θεσπισθεί νέα ποσοτικά όρια για τις εισαγωγές κλωστοϋφαντουργικών προϊόντων καταγωγής Δημοκρατίας της Ινδίας, μετά από εργασίες τελειοποίησης προς επανεισαγωγή στη Δημοκρατία της Ινδίας 7 ότι με τον κανονισμό (EK) αριθ. 1280/95 της Επιτροπής (11) έχουν θεσπισθεί νέα ποσοτικά όρια για τις εισαγωγές κλωστοϋφαντουργικών προϊόντων καταγωγής Λαϊκής Δημοκρατίας της Κίνας, μετά από εργασίες τελειοποίησης προς επανεισαγωγή στη Λαϊκή Δημοκρατία της Κίνας 7 ότι το Συμβούλιο αποφάσισε, με απόφαση 95/131/EK (12) να εφαρμόσει προσωρινά τις συμφωνίες που έχει διαπραγματευθεί με ορισμένες προμηθεύτριες χώρες σχετικά με την προσαρμογή των ισχυόντων ποσοτικών ορίων, προκειμένου να ληφθεί υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση 7 ότι, μετά τη θέση σε ισχύ της συμφωνίας για τα κλωστοϋφαντουργικά προϊόντα και τα είδη ένδυσης του Γύρου της Ουρουγουάης (13), πρέπει να τροποποιηθούν οι ποσοτικοί περιορισμοί και οι διατάξεις ευελιξίας που συμφωνήθηκαν μεταξύ της Ευρωπαϊκής Κοινότητας και των μελών του Παγκοσμίου Οργανισμού Εμπορίου 7 ότι στο διακανονισμό με τη Δημοκρατία της Ινδίας όσον αφορά την πρόσβαση στην αγορά, προβλέπεται η κατάργηση των ποσοτικών περιορισμών επί της εισαγωγής ορισμένων υφασμάτων υφασμένων σε χειροκίνητους αργαλειούς και ειδών λαϊκής τέχνης καταγωγής Δημοκρατίας της Ινδίας 7 ότι, μετά τη θέση σε ισχύ του Παγκοσμίου Οργανισμού Εμπορίου, είναι δυνατόν να προσδιορισθούν τα ονόματα των χωρών που είναι ήδη μέλη του Παγκόσμιου Οργανισμού Εμπορίου 7 ότι ως αποτέλεσμα όλων των ανωτέρω στοιχείων καθίσταται αναγκαία η τροποποίηση, από 1ης Ιανουαρίου 1995, των παραρτημάτων I, II, III, V, VI, VII, VIII, IX και XI του κανονισμού (EOK) αριθ. 3030/93, για να ληφθούν υπόψη οι αλλαγές που εισήχθησαν και που εφαρμόζονται κατά την εισαγωγή στην Κοινότητα ορισμένων κλωστοϋφαντουργικών προϊόντων καταγωγής τρίτων χωρών κατά την έννοια του άρθρου 19 του κανονισμού (EOK) αριθ. 3030/93 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα I του κανονισμού (EOK) αριθ. 3030/93 αντικαθίσταται από το παράρτημα I του παρόντος κανονισμού. Το παράρτημα II του κανονισμού (EOK) αριθ. 3030/93 αντικαθίσταται από το παράρτημα II του παρόντος κανονισμού. Το παράρτημα III του κανονισμού (EOK) αριθ. 3030/93 αντικαθίσταται από το παράρτημα III του παρόντος κανονισμού. Το παράρτημα IV του κανονισμού (EOK) αριθ. 3030/93 αντικαθίσταται από το παράρτημα V του παρόντος κανονισμού. Το παράρτημα VI του κανονισμού (EOK) αριθ. 3030/93 αντικαθίσταται από το παράρτημα V του παρόντος κανονισμού. Το παράρτημα VIα και ο πίνακας A του παραρτήματος VIα του κανονισμού (EOK) αριθ. 3030/93 καταργούνται. Το παράρτημα VII του κανονισμού (EOK) αριθ. 3030/93 αντικαθίσταται από το παράρτημα VI του παρόντος κανονισμού. Το παράρτημα VIII του κανονισμού (EOK) αριθ. 3030/93 αντικαθίσταται από το παράρτημα VII του παρόντος κανονισμού. Το παράρτημα IX του κανονισμού (EOK) αριθ. 3030/93 αντικαθίσταται από το παράρτημα VIII του παρόντος κανονισμού. Το παράρτημα XI του κανονισμού (EOK) αριθ. 3030/93 αντικαθίσταται από το παράρτημα IX του παρόντος κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1995. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Δεκεμβρίου 1995.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2488
1418
3584
3489
3156

EuroVoc IDs (Expanded): 2488
1418
3584
3489
3156

Dataset Source: meu

Split: train